b'\n_START_ARTICLE_\nLa\xc5\xa1ko Club\n_START_PARAGRAPH_\nLa\xc5\xa1ko Club je svetlo pivo tipa le\xc5\xbeak oziroma lager, ki ga vari Pivovarna La\xc5\xa1ko . Za razliko od Zlatoroga, ima bolj izra\xc5\xbeen sladni karakter in milej\xc5\xa1o gren\xc4\x8dico. Zaradi dalj\xc5\xa1ega obdobja zorenja, minimalne uporabe neslajenih vrst \xc5\xbeita in ve\xc4\x8djega odstotka slada v osnovni sladici, ga uvr\xc5\xa1\xc4\x8damo v vrsto premium piva._NEWLINE_Glavne izvozne trge (zraven Slovenije) predstavljajo naslednje dr\xc5\xbeave: Hrva\xc5\xa1ka, Bosna in Hercegovina, Srbija, Makedonija in \xc4\x8crna Gora. Celotni prodajni segment premium svetlih piv v Sloveniji, je ocenjen na 5% celotnega trga piv in piv z dodatki. La\xc5\xa1ko Club ima tako v tem segmentu 74% koli\xc4\x8dinski tr\xc5\xbeni dele\xc5\xbe.'